પાલનપુરમાં ગત રાતથી ભારેથી અતિભારે વરસાદ સતત ચાલુ રહેવાને કારણે શહેરમાં નદીઓની માફક પાણી વહેતા થયા હતા અને શહેરની અનેક સોસાયટીઓ પાણીમાં ગરકાવ થતા લોકો હાલાકીમાં સપડાયા હતા અને શહેરમાં મોટાભાગના વિસ્તારોમાં પાણી ભરાઈ રહેવાથી લોકોને ઘરની બહાર નીકળવામાં પણ મુશ્કેલી સર્જાતા સર-સામાન લેવા માટે જઈ શકાય તેમ ન હોઈ અને સોસાયટીઓમાં ઘરોમાં પણ પાણી ઘૂસી જતા કેટલીક સોસાયટીઓ બેટમાં ફેરવાઈ ગઈ હતી અને હજુસુધી પણ સતત વરસાદ મોડી સાંજ સુધી પણ રોકાયો ન હતો અને વરસાદ ચાલુ રહેતા રાત્રે સતત વરસાદ ચાલુ રહેવાને કારણે શહેરમાં પાણી ભરાઈ જવાથી લોકો મુશ્કેલીમાં મુકાય તેવી સંભાવનાને પગલે હાલમાં સ્થિતિ ગંભીર હોય તેમ જણાઈ રહ્યુ છે.